Et instrument som for alvor satte sitt preg på keyboardsoloen var synthen. Da Robert Moog lanserte Minimoogen i 1970, ble plutselig rockens ansikt endret. De første synthene var monofoniske, og man kunne derfor bruke dem til fire formål: Melodi, bass, solo og effekter. Keith Emersons Moogsolo på hitsingelen fra ELPs debutalbum fra 1970 var et tegn på hva framtiden ville holde. De fleste band med tangentist brukte synth på 70-tallet, og med disse nye maskinene kunne man etterligne «bend»-effekten til gitaristene, i tillegg til å kunne programmere sine helt egne lyder og effekter.